Downloaded from YTS.MX
Official YIFY movies site: YTS.MX
Nakon ove noći ništa više neće biti isto.
Ništa!
Neki izvođači, neke javne osobe…
Pred nama je nevjerojatna noć. Drago mi je što imam dobro mjesto.
Ne želim ništa propustiti.
U pravom trenutku.
Bruce, Lionel. Dobro ste?
Da.
Bruce. I Smokey je ovdje.
Sretna Nova godina.
Steve!
Okupili su se najveći izvođači ovog naraštaja.
S našim ćemo osobnostima
i talentima
pokušati spasiti živote.
Sigurno sanjam.
Dobro, ljudi.
Zdravo.
No imali smo samo jednu noć.
Sutra neće biti ovdje.
Ovako ćemo.
Svi su bili uzbuđeni. Nitko nije znao što ćemo raditi.
Uzbuđeni ste jer čitavo je iskustvo vrlo neobično.
Bilo je vrlo kaotično
pokušati uhvatiti toliku kreativnu energiju.
Pred našim se očima događala povijest.
Jedan, dva.
Snimimo ovo.
U redu, idemo!
Legende rock glazbe.
Najveće zvijezde.
Jeste li spremni?
Evo posebne mlade nade.
Najuzbudljivije glazbene zvijezde današnjice.
NAJVEĆA NOĆ POPA
Stižem.
Spreman sam.
U redu.
Neka zabava počne.
Vratit ću se u prošlost koliko god mogu.
Početkom 80-ih napustio sam Commodorese.
Ken Kragen, moj novi menadžer,
rekao mi je: „Tvoje su pjesme poznatije od tebe.
Zato ćemo uz sve te divne pjesme staviti tvoje lice.”
G. Lionel Richie.
Izdao sam samostalni album
i karijera mi je bila u uzletu.
Noćni sam tip. Sve bitno događalo se nakon jedan sat ujutro.
Jedne me noći nazvao Ken
i sve se promijenilo.
23. PROSINCA 1984.
Ken Kragen radio je kao agent.
Bio je iznimno ugledan.
Ken Kragen!
Ken je bio zvijezda.
Bio je zvijezda kao i njegovi klijenti, ali u poslovnom smislu.
Jednog se jutra zbio neplanirani susret. Dočekao nas je Harry Belafonte.
To vas uzdrma.
Istinska holivudska zvijezda.
Legendaran je.
Znala sam da se sprema nešto veliko.
ŽELIMO RAVNOPRAVNOST
Harry Belafonte bio je politički aktivist.
Nije bio samo glumac i pjevač.
Još se time bavio,
ali ponajprije smo ga smatrali istinskom legendom.
Utjecao je na ljude.
Vjerujemo da umjetnici imaju važnu ulogu u svakom društvu
jer umjetnici su ti koji otkrivaju društvo samome sebi.
Trebalo je povećati građanska prava,
ali Belafonte je smatrao da treba govoriti i o siromaštvu,
osobito u Africi.
Već neko vrijeme slušamo izvješća o gladi u Africi. Ovaj put u Etiopiji.
Uz sve ostalo što se ovih dana događa,
ta izvješća često prođu nezapaženo.
Bilo nam je nepojmljivo da ljudi u Africi gladuju.
To je bilo nešto što smo gledali u reklamama ili dokumentarcima.
Majka i dijete koje je rodila prije dva mjeseca
zajedno u smrti.
Gladno dijete umire u tišini.
U Africi ih umire na tisuće.
Kako gledati potrebite ljude koji gladuju?
Moramo nešto učiniti.
Belafonte je predložio koncert.
Bob Geldof već je snimio singl s Band Aidom
prije nekih mjesec dana.
Rekao sam Harryju da preuzmemo Bobovu ideju
i pozovemo najveće američke zvijezde.
Kragen je rekao da je upravo razgovarao s Belafonteom
i rekao mi da me treba.
Rekao je da imamo bijelce koji spašavaju crnce,
ali nemamo crnce koji spašavaju crnce i to je problem.
„Moramo svoj narod spasiti od gladi.”
Pokušavao je nas mlade potaknuti
da se uključimo u pomoć Africi.
Rekao sam: „Naravno.”
Iako sam bio strašno zauzet.
Upravo su mi ponudili da vodim dodjelu American Music Awardsa.
Spremao sam se na veliku solo turneju.
No želio sam da sudjeluje Quincy
jer je vrhunski aranžer.
Uspješan je izvođač,
ali poznatiji je kao producent i skladatelj
koji je radio sa svima od Louisa Armstronga, Franka Sinatre,
Little Richarda, Paula Simona
do Diane Ross i Michaela Jacksona. G. Quincy Jones.
U to vrijeme nije bilo boljeg producenta.
Cijenili su ga svi glazbenici na planetu.
To je nešto o čemu sam mnogo razmišljao.
Lionel je nazvao i rekao: „Idemo.”
Tada smo doista osjećali potrebu za time
jer ljudima je trebalo pomoći.
Tako smo krenuli.
A onda smo se zapitali tko će sudjelovati.
Lionel je u limuzini imao telefon.
Rekao sam da on i Stevie Wonder napišu pjesmu.
Zvali smo Stevieja. Nismo ga mogli dobiti.
Lionel je cijelu noć zvao Stevieja. Bez uspjeha.
Svi su htjeli Stevieja Wondera. Tko ne bi?
Već je uživao legendarni status kao zvijezda soula.
I svi su bili bliski sa Steviejem.
Stevie je rekao da će se javiti,
a vi morate čekati jer ne znate kad će to biti.
Nakon toga čuo sam se s Quincyjem. Rekao je da se sutra nalazi s Michaelom.
„Pitat ću ga da vidim što misli.”
Njegov album Thriller najprodavaniji je album u povijesti.
Ove godine ima više nominacija za Grammy nego itko prije.
Michael Jackson je ikona 80-ih.
Dame i gospodo, Michael Jackson.
Michael i ja poznajemo se od kamenog doba.
Odgojio nas je Motown.
Ja sam bio pjevač Commodoresa, a Michael Jacksonsa
i odmah smo se zbližili.
Radio sam na tomu.
Ne, skrivao si se.
Kad je naučio voziti,
prvo se dovezao k meni.
No nije mogao voziti autocestom jer se bojao,
pa je znao svaku sporednu ulicu da dođe do moje kuće.
Stevie mi se nije javio,
pa smo Michael i ja morali početi bez njega.
Rekao sam Michaelu: „Mogu sam napisati pjesmu.
I ti je možeš sam napisati.
Ali ako to učinimo s Quincyjem Jonesom,
bit će svjetski hit.”
Tad sam prvi put došao k Michaelu.
A onda Vegas, zar ne?
Shvatio sam da nikad nismo ništa zajedno napisali
i da se nismo družili.
-Kako god hoćeš. -Ne smeta mi.
Imaš izbor.
Kao Sonny & Cher. Poslušajte.
Shvatio sam da ne zna svirati, pa pjevuši svaki dio.
Vrpcu za vrpcom samo…
Molim? Beskonačni slojevi njegovog pjevušenja.
Bilo je nevjerojatno.
Morali smo odmah odlučiti kakvu pjesmu želimo.
Ovakvu? Ili nešto himnično?
Ne. To nije ono što tražimo.
To je to. Evo predloška.
To smo odredili, ali što dalje?
Preslušali smo mnoge ideje, ali nisu bile dobre.
Pitao je: „Gdje je ono pravo?”
Zvao me Lion-el. „Lion-ele, želim da provjeriš…”
Čimpanzu Bubblesa. Ne želim držati čimpanzu.
Za to je vrijeme dolje izbila svađa.
„Umukni.”
„Umukni!”
„Što se događa u kuhinji, Michaele?”
Rekao je: „Čvorak Ricky svađa se sa psom.”
Ptica govori, a pas se ljuti na nju.
U međuvremenu me netko zove.
„Lionele, šalju scenarij za dodjelu nagrada.”
Michael radi na svojim pjesmama
i ne shvaćamo to baš ozbiljno. Ima vremena.
Postoje načini da ovo postane sve veće
u smislu onoga što može postići i…
Nismo imali pjesmu, a ni određen datum.
No imali smo Stevieja, Lionela, Michaela i Quincyja.
Ken je shvatio da je to dobitna formula. Mogu pozvati bilo koga.
Bit će sjajno.
Tada nismo imali tehnologiju.
Nismo imali mobitele.
Ništa nije išlo brzo.
No Ken je imao golem rokovnik.
Putovala sam s golemim kovčegom punim rokovnika.
Rekoh Belafonteu: „Nemojmo se ograničiti na crne umjetnike.”
Složio se.
Rekoh da zastupam Kennyja Rogersa koji bi odmah pristao.
Kenny Rogers bio je velika zvijezda.
Pitali smo i druge naše izvođače
poput Kim Carnes i Lindseyja Buckinghama,
ali obveze izvođača treba planirati mjesecima unaprijed.
Logistička noćna mora.
Ponedjeljak je. Dijele se glazbene nagrade.
Tri sata najboljeg countryja, soula i rock and rolla.
Dodjelu nagrada vodi Lionel Richie
uživo u ponedjeljak…
Lionel je vodio dodjelu nagrada.
Shvatili smo da će tad u Los Angelesu biti mnoge zvijezde.
Troškovi su im plaćeni, a termin već u rasporedu.
Tad sam shvatila:
„Tko dolazi na dodjelu nagrada, Larry Klein?”
Tad su American Music Awards bile velika stvar.
Dogovorio sam Dianu Ross i Halla & Oatesa.
Kao i Princea, Madonnu i Cyndi Lauper.
Želim Halla & Oatesa.
Nazvao me Ken Kragen.
Rekao je: „Za ovu pjesmu želim okupiti što više superzvijezda.”
No želimo li ih sve okupiti u studiju, to mora biti u noći dodjele nagrada.
Nije bilo izbora.
Imamo manje od mjesec dana.
Gledali smo top-ljestvice da vidimo tko prodaje najviše ploča.
Pozdravite njegovu kraljevsku gadost, Princea!
Doista su željeli Princea. Imao je „Purple Rain”.
Čemu se radujete u filmu?
Princeu.
Možda nečem određenijem?
Princeu.
-Još nečemu? -Princeu.
Prince je bio zaljubljen u Sheilu E.
Sheila E!
Bila je njegova perkusionistkinja, a bila je i odlična pjevačica.
Trebalo nam je od svega pomalo.
Steve Perry, pjevač grupe Journey, bio je na trećem mjestu singlova.
Htjela sam Madonnu.
„Material Girl” i njezina glazba
privukla bi drukčiju publiku,
ali Ken je htio Cyndi.
Posvađali smo se oko toga.
Vidi se moja Barbie?
Smatrala sam da je to važno.
Vjerujem da rock and roll može spasiti svijet.
Barem trebamo pokušati.
Sljedeći vrlo važan potez bio je dovesti Springsteena.
Dobro. Ova stolica?
Dobro.
Te 1985. godine bio sam na vrhu svijeta!
Bili smo popularni i imali sjajnu turneju.
Springsteen je bio čudo, ali nije išao na dodjelu nagrada.
Nazvali smo njegova menadžera, Jona Landaua.
Rekao mi je da prethodne večeri završava turneju
i nikad ne leti dan nakon koncerta.
Razgovarat će s njim pa ćemo vidjeti.
Bilo je važno pomoći gladnima. Znao sam da to nije riješeno,
a svatko se od nas pita što može učiniti.
Bilo je malo vremena. Inače ne bih, ali djelovalo je važno.
Pomislili smo kako imamo Springsteena.
Možemo zvati i Boba Dylana.
To je Bob Dylan.
Pjevao je „Blowin' in the Wind”. Uvijek je bio legenda.
Bob Dylan bio je poznat kao angažirani glazbenik.
On bi bio potpuno logičan izbor,
ali sredinom 80-ih nisu mu baš cvjetale ruže.
Ali on je Bob Dylan.
Enigma.
Kad su Bob Dylan i Bruce Springsteen pristali,
širili smo popis želja.
David Byrne nije bio dostupan.
Van Halen također jer su bili na turneji.
Htjela sam Bette Midler i Dana Aykroyda.
Čuo sam za to kad me Michael nazvao.
Rekao je da planira veliko snimanje i pitao želim li sudjelovati.
Nisam bio svjestan što se događa u Africi,
ali čega god se Michael tad uhvatio, pretvorio je u zlato, pa nisam dvojio.
PROJEKT ETIOPIJA
Čovječe, imamo najbolje izvođače na svijetu.
GLAS QUINCYJA JONESA
Bilo bi grozno producirati ploču s toliko sjajnih ljudi,
pa da sve propadne jer pjesma nije prava.
Imamo glumce. Sad nam treba scenarij.
Michael i ja mislili smo da imamo mnogo vremena. Zafrkavali smo se.
Zove Kragen.
Ne spavam. Jako sam uzbuđen zbog ovoga.
Rekao je:
„Mnogi čekaju ovu pjesmu. Ne radi se samo o vama četvorici.”
„O, moj Bože.”
„Mislim da imamo Billyja Joela.
I Willieja.
Tinu, Hueyja Lewisa, Paula Simona, Dianu Ross, Raya Charlesa.”
Pritisak je rastao.
„I snimit ćemo je u noći dodjele nagrada.”
„O čemu govoriš?”
A onda je došao Quincy.
Da, evo ga.
Quincy je tiho rekao: „Trebam pjesmu.”
Morate shvatiti ozbiljnost situacije.
Dodjela nagrada je sljedeći tjedan,
a Quincy ne može ništa ako nemamo pjesmu.
Ne znam kako se sve dogodilo. Kao da smo bili opsjednuti.
Samo smo nabacivali ideje.
Smislio sam nekoliko akorda.
Michael me zaustavio.
Dobro.
Povrh…
Čarobno.
Sad imamo predložak s mumljanjem
i nemamo tekst.
„We are the world”, mi smo svijet, vjerojatno je bio Michaelov stih.
„Djeca smo.”
I što još? „Mi smo…”
„Uljepšat ćemo im…”
Krajičkom oka
vidio sam kako padaju ploče.
I čuo sam…
Što? Koji je to vrag?
Okrenem se…
i ugledam golemu zmiju.
Michael kaže: „Eno ga, Lion-ele. Moj Bože.”
Izgubio je zmiju u sobi.
„Izašao je kad nas je čuo kako pjevamo.
Htio te upoznati i pozdraviti.”
Pa, to je… Moram brzo otići odavde!
Vrištao sam kao da je kraj svijeta.
Gledao sam neki horor i crnac nije dobro završio.
19. SIJEČNJA 1985. DEVET DANA DO SNIMANJA
Prije početka snimanja bilo je izuzetno napeto.
Lokacija je bila jako važna.
Ovo je strogo povjerljivo.
Ne smije se saznati gdje će biti snimanje.
Provjerili smo sve studije u Los Angelesu.
Studio A&M imao je sve.
Odlična lokacija.
Zvuk je fenomenalan.
Riješeno.
Ako mediji saznaju gdje snimamo,
sve bi moglo propasti.
Ako Prince, Michael Jackson ili Bob Dylan dođu i ugledaju rulju,
neće ući.
Kragen je bio jako zabrinut da mediji ne saznaju.
Svi su bili veoma paranoični zbog toga.
Već je mnogo informacija procurilo
što nam nije nimalo olakšalo.
Znamo li tko odaje informacije?
-Netko iznutra. -Da?
Moramo biti oprezni.
To je bio najveći glazbeni događaj u gradu
i bilo je to nemoguće zatajiti.
20. SIJEČNJA 1985. OSAM DANA DO SNIMANJA
Michael i ja dovršili smo pjesmu
i pustili je Quincyju. Prvo je pitanje sviđa li mu se.
Bože.
Poslušao sam je kod kuće i oduševio se.
Sve je baš savršeno.
Bio sam presretan. Rekao sam: „Hvala ti, Bože!”
Sviđa mu se. Dobro.
Morali smo snimiti demo
kako bi ostali imali predodžbu kako pjesma zvuči.
Onaj drugi.
Ja sam Humberto Gatica.
Quincy Jones me zamolio da sudjelujem kao snimatelj.
Halo?
Kako si, Louise?
Čovječe, šališ se?
Michael i Lionel su ovdje.
Baš se spremamo snimiti demo.
Jedan, dva, tri…
Htjeli smo jednostavnu instrumentalnu podlogu
jer najvažnije su vokalne dionice.
Oprosti, još jednom.
„Da, uljepšat ćemo im dan.” To mi je odlično!
Bilo mi je prirodno to ponoviti.
Moglo bi biti i moćnije upotrijebiš li drugu riječ.
-Misliš? -Da.
A onda, usred snimanja,
dolazi Stevie.
Mislio je da tek pišemo pjesmu.
Quincy je rekao da će razgovarati s njim. Rekao mu je da smo je već napisali.
Već snimamo demo.
Naravno, Stevie se nije naljutio.
Šokirao se kako mu nitko nije rekao.
Pa, jesmo. Prije tri tjedna.
No u tom je trenutku sve već bilo pri kraju.
Moramo svim izvođačima poslati notni zapis, tekst i snimku.
-Možemo li dobiti u ponedjeljak? -Jasno.
Moram imati snimku do sutra. Obavezno.
24. SIJEČNJA 1985. ČETIRI DANA DO SNIMANJA
Dobila sam 50 kazeta koje smo poslali menadžerima.
Neke i ravno izvođačima.
Bilo je to zanimljivo vrijeme. Baš smo snimili prvi hit-album.
Dobio sam kazetu s pjesmom i pozivnicu.
Pustio sam je u autu.
Nisam poznavao Lionela i Michaela
i bio sam počašćen što sam pozvan.
Onda sam pomislio kako će to sigurno biti veliki hit.
Sjećam se da me Lionel nazvao. Bili smo jako dobri prijatelji.
To mi je bilo dovoljno.
Nije me trebalo nagovarati.
Poslali su mi snimku.
Preslušao sam je nekoliko puta. Refren je bio pamtljiv.
Kad sam je čuo, bila mi je nedefinirana,
ali glazba obično mora biti takva želite li uklopiti mnogo glasova.
Pa sam rekao: „Dobro, fora je.”
Jedna je rečenica u pozivnici bila zatamnjena.
Ondje je navedena lokacija. Piše studio A&M…
Ken je rekao: „Ne smijete otkriti lokaciju.”
Nije bilo potrebno da mi tada otkriva detalje.
Kao i mnogi moji kolege, ništa ne pamtim.
Quincy me nazvao.
Rekao je: „Radimo novu pjesmu. Želim da se pozabaviš vokalima.”
Rekao je: „Dođi. Želim razgovarati. Malo je vremena.”
Quincy i ja upoznali smo se 1973. godine.
Bio sam bijelac, ali odrastao sam u crnačkoj crkvi.
Quincy je čuo moje aranžmane za Saru Vaughan
i pozvao me k sebi.
Kad je otvorio vrata, promotrio me i rekao:
„Nisi bijelac.”
Tako je sve počelo.
Odmah smo se shvatili i postali braća,
ali Quincy je bio glavni.
26. SIJEČNJA 1985.
DVA DANA DO SNIMANJA
Završili smo kod mene.
Tom Bahler bio je s Quincyjem u mojoj dnevnoj sobi.
Imali su popis.
Imena svih izvođača bila su na podu.
Sad trebamo aranžirati vokale.
Morali smo odabrati tko će izvoditi solo dionice
koje sadrže samo pola stiha,
a morate ih otpjevati u svom stilu i tonalitetu.
Počeo sam slušati sve izvođače koji će pjevati solo.
Tražio sam razlike, suprotnosti.
Boss zvuči prljavo.
Onda sam se sjetio Kennyja Logginsa.
Kenny zvuči čisto,
a to je savršeno nakon Springsteena.
Bahler je proučavao vokalne raspone.
Želio se uvjeriti da će im biti ugodno otpjevati dodijeljene dionice.
Već sam surađivao s Tinom,
pa sam joj dao duboku dionicu jer zvuči vrlo toplo u tom registru.
A onda dolazi Steve Perry.
Ima visok raspon i zvuči sjajno kad pjeva visoko.
Cyndi ima snažan glas.
Čak i u „Girls Wanna Have Fun”.
Obožavam Hueyja,
ali nije svatko mogao imati solo dionicu.
Razmišljao je i tko će gdje stajati.
Bilo je zanimljivih rasprava kako bismo ih trebali posložiti.
Mislio sam da će svatko ponaosob otpjevati svoje u kabini.
Quincy je rekao: „Ne, to bi potrajalo tri tjedna.
Stavit ćemo mikrofone po cijeloj prostoriji
i svi će pjevati gledajući se.”
Neki su izvođači problematični.
Neki su bili problematični.
Recimo, Cyndi Lauper.
I Stevie Wonder.
Ne bojim se, ali moglo bi biti problema.
Quincy je rekao: „Idemo ispočetka. Što će biti kad dođu u studio?”
Moramo ih sve ugostiti i ne smijemo gubiti vrijeme.
Mora ići kao po loju.
Zaustavimo li se samo na minutu, nastat će kaos.
Gledam sva ta imena. Sjajni izvođači.
A ja sam među njima.
Što radim? Što…
Zaboga, što ja radim ovdje?
Prilično zastrašujuće.
A onda odjednom…
vrijeme je.
28. SIJEČNJA 1985.
DAN SNIMANJA
Lionel me ujutro zatekao u dvorani gdje se održavala dodjela nagrada.
Vaš izvođač vodi najgledaniju emisiju u udarnom terminu
dok još nije bilo ničega osim televizije.
Bili smo zabrinuti zbog Lionela.
Znate, nikad se nisam susreo s ovoliko teksta.
No zabavno je.
Nagrade su uvijek uzbudljive i radujem se.
Ako ostanem budan!
No morali smo pripremiti i studio.
Pozvali su me da namjestim rasvjetu.
Obratio sam se nekim kolegama
i opremu dobio besplatno.
Iskreno, mislim da nisu imali pojma tko će doći.
Bilo je mnogo pitanja o izvođačima koji nisu došli na dodjelu nagrada.
Nazvao me Quincy Jones.
Rekao je da ću sutradan biti u Los Angelesu.
Rekla sam: „Neću. Bit ću u Las Vegasu.”
Stevie je tog dana u 14 sati još bio u Philadelphiji.
Vidimo se na ljeto.
Springsteen je upravo završio turneju u Buffalu.
Čuo sam kakvo je ondje vrijeme.
Bili smo nervozni.
OTKAZANO
Shvatite da ne kontrolirate ono što se događa.
Bila je to večer u kojoj se prepustiš struji.
Ja sam Lionel Richie.
Nalazimo se u dvorani Shrine u Los Angelesu
i slijedi dodjela nagrada!
Čuvajte se. Noćas će biti ludo!
Lionel je te večeri imao obveze kao domaćin.
On je voditelj dodjele.
Nakon ove noći ništa više neće biti isto.
Dvaput je nastupio
i pobrao sve nagrade.
Lionel Richie!
-Lionel Richie! -Lionel Richie.
Lionel Richie.
-L. Richie. -Pjesma „Hello”.
Mislim da sam te večeri osvojio šest nagrada.
Zaboravio sam, radim ovdje.
Iza pozornice govorio je o „We Are the World”.
Imao bi 30 sekundi. Morao se vratiti.
Godine 1984. započela je uspješnu solo karijeru
albumom The Glamorous Life.
Obratite pozornost na Sheilu E!
Tada sam bila na turneji Purple Rain.
Nismo stajali.
Kad sam stigla na dodjelu nagrada, već sam bila luda.
Pjevajte!
Bila sam strašno nervozna.
Gledala sam u publiku, što nisam trebala.
Pogledaš prvih pet redova i pomisliš: „O, Bože!”
Hajde, pjevajte!
Sjećam se da mi je Lionel nakon dodjele rekao
da će svi ići snimati tu pjesmu i želi da otpjevam jednu strofu.
Naravno, pristala sam.
Lionel je rekao da se nada da će i Prince otpjevati strofu.
Rekla sam: „Dobro, ali on će to učiniti kad njemu odgovara.”
Da vidimo što će biti najbolji singl crnačke glazbe.
Nominirani su Prince s „When Doves Cry”, Michael Jackson s „Thriller”…
U nekoliko kategorija bili su sučeljeni.
Suparništvo je bilo stvarno.
Bilo bi sjajno da Michael i Prince zajedno pjevaju.
Poslalo bi snažnu poruku da čak i njih dvojica
mogu surađivati kako bi spasili živote.
„When Doves Cry”, Prince.
Princeov tjelohranitelj zvao se Chick.
Bio je zastrašujuć.
Gromada od čovjeka.
Kad bi Prince osvojio, Chick ga je pratio na pozornicu.
Nitko ga ne bi napao na pozornici! Možda je danas drukčije.
Nečuveno!
Prince je osvojio glavne nagrade. Michael nije. Nije bio ondje.
Bio je u studiju i snimao.
-Michaele? -Da?
„Mi odlučujemo. Spašavamo sami sebe.”
Možeš li taj stih izostaviti iz refrena?
Da izostavim? Može li mi netko donijeti stihove?
Izostavit ću, ali možda zaboravim.
U studiju se prvi pojavio Michael Jackson.
Smjestili smo ga usred sobe. Koristili smo mikrofon C12.
Možemo li pokušati?
Snima se.
Udubio se i uživio u glazbu.
Možemo li prvo malo sve uravnotežiti?
-Bez glazbe? -Naravno.
Namještao sam rasvjetu.
Michael Jackson je slušao
i odjednom zapjevao.
To je bio najdivniji glas koji sam ikad čuo.
Oprosti.
Nisam rekao „poboljšat”, već „uljepšat”.
Zaboravio sam.
Quincy me zamolio da napišem tekst
za pjesmu o gladi u svijetu.
Doista sam dao sve od sebe.
Teško je nešto reći o tomu
i mnogo mi je lakše govoriti kroz pjesmu.
Quincy, misliš li…
Misliš li…
Da nakraju kažem „ti i ja” ili „ja i ti”?
-„Ti i ja.” -Dobro.
-To je snažnije. -Da.
-Poput countryja.
-Da. -Super je. To je to.
Kod Michaela je zanimljivo
što je isprva samo htio napisati pjesmu.
Isprva nije htio pjevati ni biti u spotu.
Nije se htio isticati.
No nagovorio sam ga da sudjeluje.
Da nije došao, to bi mu bila jedna od najvećih pogrešaka.
Zaista je predano sudjelovao.
Kako zvuči?
Sjajno.
Odlično, Mike.
Slijede izvedbe Tine Turner, Cyndi Lauper i Princea.
Kenny Kragen bio je na nagradama.
Kad god bi krenule reklame,
Kenny bi otrčao iza pozornice.
Ostani na mjestu, dušo.
Otišao sam k njemu i rekao mu da imamo problem.
Cyndi Lauper.
Iza pozornice Cyndi Lauper mi je rekla da je njezin dečko čuo pjesmu.
„Neću moći doći jer on misli da nije hit.”
Nitko nije znao.
Skupili su se sjajni ljudi,
ali bila sam premorena.
Kakva godina, ha?
Rekli su mi da nakon dodjele moraš otići onamo.
Rekao sam joj: „Cyndi, jako je važno da doneseš pravu odluku.”
„Nemoj propustiti snimanje.”
Kakva noć!
Izvođačima sam rekao da se ne zadržavaju ondje, već da krenu u studio.
Možete li nam nešto reći o pjesmi koju večeras snimate?
Ne znam što se događa. Znam da Quincy grize nokte,
pa želim otići onamo i saznati.
-Da. -Kako se zove?
„We Are the World.”
Priča se da bi mogli sudjelovati Prince i James Brown.
-Bez komentara. -Zašto?
-Ne smijem govoriti o tomu. -Moramo dalje.
-Puno hvala. -Hvala.
Kad sam otišao s dodjele nagrada, znao sam da me čeka auto.
Stigli smo. Nisam imao pojma tko će biti ondje.
Nisam znala o čemu se radi dok nisam došla u Los Angeles.
Quincy mnogima puno znači.
Kad radi na nečemu, isplati se sudjelovati.
Sve je bilo spremno.
Quincy me zamolio komad papira i na njemu napisao svoju poznatu rečenicu.
„Ostavite ego pred vratima.”
Imao sam sreću biti jedan od snimatelja,
ali bio sam početnik. Doselio sam se tek prije tri godine.
Producent mi je rekao: „Idi van. Uskoro će početi pristizati.”
Bilo je pitanje tko će uopće doći.
Stiže Kenny Rogers.
Kad sam stigao u studio,
shvatio sam da je ondje krema tadašnje pop glazbe.
-Stiže Ray Charles. -Bože!
-Bette Midler. -Da.
-Eno Christie Brinkley. -Vidi li netko Billyja Joela?
Bilo je nevjerojatno.
Komunicirali smo voki-tokijima.
Tko će doći? Tko je došao?
Upravo stiže Kim Carnes.
S druge strane ceste stao je tip u starom Pontiacu.
Bio je to Bruce Springsteen.
Pomislio sam: „Bit će nešto.”
To je zaista Ray. Kao da je upravo ušao Kip slobode.
Kad sam vidio Dianu Ross, shvatio sam da nema šale.
Osjećala sam se kao u snu.
Svi su mi bili legende.
Bob Dylan? Mislim da sam ga pozdravila i otišla jer sam se bojala.
U studio su smjeli ući samo izvođači.
Nitko nije imao asistente.
Mogli smo se međusobno družiti.
Bilo je baš uzbudljivo.
Bilo je očaravajuće biti među tim ljudima.
Mislila sam da se nisam dovoljno dotjerala. Bila sam zabrinuta.
Poznavala sam Billyja Joela, pa sam otišla k njemu.
Svi su osjećali čaroliju.
Ondje su bile sve najveće zvijezde tog vremena.
Stajali smo na platformama. Paul je bio na nižem dijelu.
Pogledao je gore i rekao:
„Da ovdje padne bomba, John Denver bi opet bio na vrhu.”
OSTAVITE EGO PRED VRATIMA
Prekrasno je, zaista.
U studiju ste doista mogli osjetiti veliku energiju.
Ray i Willie će malo pjevati.
No istodobno bila je prisutna i konkurencija.
Ega su još bila ondje. Nemojmo se praviti da nisu.
Slavne osobe mogu biti vrlo teške
kad su okružene menadžerima, agentima i šminkerima,
ali ondje nisu bili u tom okruženju.
Najveće su se glazbene zvijezde jednostavno prepustile.
Djelovali su gotovo plašljivo.
Bilo je poput prvog dana u vrtiću.
Dobro, ljudi.
Mogu li se svi skloniti da možemo…
Molim vas.
Zdravo.
Ljudi, slušajte.
Quincy je morao okupiti svu tu djecu.
Prvo želim da upoznate Boba Geldofa koji nas je nadahnuo za sve ovo.
On je okupio Band Aid.
Upravo se vratio iz Etiopije i želi vam se obratiti.
Želim?
Pa,
želite li se uživjeti u pjesmu koju ćete pjevati,
koja će, nadam se, spasiti milijune života,
zapamtite da je cijena života ove godine
komad plastike širok sedam inča s rupom u sredini.
Ne znam možemo li zamisliti kako je kad nemate ništa.
Kako je to kad nemate vode?
U nekim kampovima imaju 15 vreća brašna za 27 500 ljudi.
Haraju meningitis, malarija i tifus,
a leševi su naslagani jedan do drugog.
I zato smo ovdje.
Pretpostavljam da smo zato ovdje.
Ne želim nikoga oneraspoložiti,
ali razmislite zašto ste večeras ovdje i pretočite to u pjesmu.
Hvala svima i nadajmo se da će uspjeti.
Quincy je jako pametan.
Iskoristio je Geldofov govor da se svi usredotoče na ono o čemu se radi.
„Dobro se zabavljamo,
ali želim da u pjesmu pretočite svoje osjećaje.”
Upravo sam nastupila na dodjeli nagrada. Svi su se dobro zabavljali,
a onda nam je objasnio zašto smo ovdje
i pomislite: „Ajme.”
Svi ćete sve dijelove stalno pjevati unisono.
Ne moramo sad razmišljati o harmonijama.
Želim da prvo snimimo strofe do refrena.
Pokušajmo četiri takta bez glazbe.
Acapulco!
Jedan, dva…
Stanite, molim vas.
Pokušajte ne lupati nogama u ritmu.
Čuje se lupanje po platformama.
Bilo je napeto jer vremena je bilo malo.
Morali smo biti usklađeni i raditi brzo.
Još jednom, ljudi.
Morali smo naučiti pjesmu i proći kroz sve dijelove.
Na produkcijskoj ekipi bio je golem pritisak.
Kad pustimo Springsteena i sve ostale kući, gotovo je.
Imamo samo jednu noć
da sve obavimo.
Sad idemo do kraja u istoj oktavi u kojoj pjeva Michael.
Ako ne možete pjevati tako visoko, nemojte.
Samo tko može visoko. Sad ne želim oktave. Poslije ćemo niže oktave.
Ako je nekomu previsoko, neka malo predahne,
pa ćemo snimiti poslije. Dobro?
Pustit ćemo glazbu,
a onda se bacamo na posao.
Možeš li pustiti?
Svi imaju slušalice?
Bob Dylan je svjestan
da nije pjevač kao Stevie Wonder.
Vjerojatno nikomu ondje nije bilo neugodno kao njemu.
-Netko još pjeva oktavu. -Znam.
Sad ne možemo snimati oktave.
-To je samo za njih? -Da.
Neki su se žalili da im nije u rasponu.
-A ti? -Ne mogu.
Ne možeš, zar ne?
Ako nije unutar vašeg raspona, razmišljate:
„Možda mogu otpjevati harmoniju,” ali nisu to htjeli.
Htjeli su da svi pjevaju unisono.
Postoji izreka: „Budi loš, ali potiho.”
Pjevaj kad je u tvom rasponu.
Kad nije, prestani.
Mnogo je glasova. Nikomu nećeš nedostajati.
Jedan, dva, tri.
U studiju je bilo 60-70 ljudi.
Počeli su se znojiti.
Imao sam velike reflektore od 5000 watta
koji su ugrijali prostoriju.
To je pojačalo napetost.
Imali smo ljude za rasvjetu, četiri snimatelja
i morali smo paziti da se kablovi ne zapetljaju.
Morali smo biti tihi.
-Ljudi, malo tiše. -Morate se stišati.
Ne smije biti buke kad snimamo.
Snimamo spot
i istovremeno snimamo pjesmu.
Može li što poći po zlu? Naravno!
Slijedili smo intuiciju.
Vremena je sve manje.
Quincy se brine za sve.
Moj je posao bio riješiti bilo kakve trzavice među izvođačima.
Da promijenimo…
Treba biti „uljepšat”.
Mislim da svi tako pjevaju.
-„Uljepšat”? -„Poboljšat, uljepšat”.
Nemojmo komplicirati.
„Poboljšat” ili „uljepšat”? Svima je bolje „uljepšat”.
Lionel Richie je tip koji će sve okupiti.
Išao sam od grupe do grupe i rješavao nesuglasice.
Bio je pun energije, ali uvijek je takav.
Pun je anegdota. „Ovako ćemo, sad me slušajte.”
Nasmijava prisutne.
Trudi se da sve ide svojim tokom.
Ovo nikad ne smijete reći:
„Nisam siguran. Što ti misliš?”
Bolje je „poboljšat”.
Imamo 47 izvođača.
Ako posumnjate, dobit ćete 47 različitih verzija pjesme.
Morao sam se pobrinuti da ni pod koju cijenu ne skrenemo s kursa.
Što radiš?
Što je to? Što to znači?
Prijevod imena pjesme.
Stevie je rekao da bi dio pjesme trebao biti na svahiliju.
„Trebali bismo pjevati…”
-Na kojem jeziku? -Kiswahiliju.
Dobro, hvala.
Jedan, dva, tri, četiri.
Ako pristanemo, nećemo stići.
Ako ne stignemo, neće biti dobro.
Bio sam u uglu blizu Waylona Jenningsa.
Čuo sam ga kako kaže: „Još nisam čuo da kauboj pjeva na svahiliju. Odoh ja.”
Waylon je otišao.
„Neću. Ne znam što to znači i neću to pjevati.”
I otišao je.
Sad slušamo.
Slušamo.
Ne govore svahili, pa ne bismo…
Netko je rekao: „Stevie, u Etiopiji ne govore svahili.”
To je moglo prerasti u beskonačnu raspravu o jeziku.
Mislim da je to što pokušavaš…
Nema smisla obraćati se onima koji gladuju.
Obraćamo se onima koji imaju novca.
Možda nekog privuče, ali neke i odbije.
-Ali što ćemo pjevati? -Ne znam, ali…
-Ako nemamo tekst… -Govore amharski.
Problem je što nemamo tekst.
-Poanta je u tomu da… -Što imamo?
Bio sam pokraj Raya Charlesa.
Sjećam se da je rekao: „Pozvoni, Quincy.”
To je značilo: „Idemo dalje.”
Mnogi su postali nestrpljivi.
Svi su umorni.
Svi su htjeli da to obavimo i završimo.
Tad se netko sjetio da ubacimo prateće vokale.
Mislim da je bila Michaelova ideja da ubacimo nešto što zvuči afrički.
Hej, oprostite.
Samo trenutak.
Čekajte!
Tekst ide: „I zato dajemo.”
Što dajemo?
Mogao sam sve reći Michaelu.
-Nema smisla. -„Zato davati počnimo.”
Da, to bi bilo bolje.
Poznajem Michaela od njegove desete godine kad je došao na audiciju za Motown.
Sjajno je pjevao i plesao s deset godina.
Što bi dodao?
Michael je jedan od najboljih izvođača i autora koje smo ikad imali.
Mnogi su mu se bojali proturječiti.
Reci mi što znači „sha-la sha-lin-ga”!
Tako smo to radili u Motownu.
Svi smo se voljeli.
Sviđa li se svima stih „Jedan svijet”?
-Da. -Sjajno.
-„Jedan svijet.” -Da!
„Jedan svijet, naša djeca. Jedan svijet, zato počnimo davati.”
-Da. -Idemo svi.
Dobro je. Molim vas, nemojte mijenjati jer više ni ne čujem dobro!
Snimimo!
Ako može.
Hajde!
U redu, idemo.
Napokon smo otpjevali refren.
Bravo!
Quincy se želio zahvaliti Harryju Belafonteu.
Sjetite se tko je sve ovo započeo. Harry Belafonte.
A onda se odjednom dogodilo nešto nevjerojatno.
Harry Belafonte nam je svima bio veliko nadahnuće.
Al Jarreau počeo je pjevati Belafonteovu pjesmu.
Odjednom su se svi uključili.
Previše sam popio, moram priznati, hej
Kući ću te odvesti ja ili Ray
Ray je u stankama svirao drugu verziju pjesme „We Are the World”.
Gospel verziju u stilu „Georgia on My Mind”.
U tom sam trenutku čuo Raya i Stevieja kako razgovaraju.
Ray je rekao da mora na zahod,
a Stevie mu je rekao: „Pokazat ću ti gdje je.”
Uzeo ga je pod ruku i odveo,
a svi su rekli da slijepac doista vodi slijepca.
Svi smo pukli od smijeha.
Riblji burger!
Bili su gladni.
Stižu vafli.
Ukusna piletina s vaflima!
Svi su naručili piletinu s vaflima.
Ne znam nikoga tko bolje jede piletinu od Lionela Richieja.
Počisti sve s kosti.
Sve usiše i poslaže kosti.
Kad završi, sve su kosti uredno naslagane.
Rekao sam mu da nitko ne jede piletinu bolje od njega.
Kad je došla stanka,
Diana je prišla Darylu Hallu sa svojim notama
i rekla mu: „Tvoja sam najveća obožavateljica.
Hoćeš li mi se potpisati?”
Svi smo se pogledali i začudili.
Čim je to učinila, svi su se pridružili.
Kad vidite Cyndi Lauper kako traži potpis Lionela i Springsteena…
Super je kad se međusobno traže autograme.
A onda su tražili mene. Što će im moj autogram?
To je baš fora.
Nazvala sam Princea da mu kažem kako ide.
Rekla sam mu da bi trebao doći.
Super je, svi se druže i dobro zabavljaju.
Razgovarao sam s Princeom.
Bio je u restoranu.
Rekao je da će u drugoj prostoriji odsvirati solo na gitari.
Rekao sam mu da smo svi u istoj prostoriji.
„Moraš doći otpjevati.”
Želi snimiti gitaru, ali ne treba nam gitara.
Već je bilo kasno
i radovala sam se što ću pjevati jednu strofu,
ali samo su me ispitivali mogu li pozvati Princea.
To mi je bilo čudno.
Počela sam se osjećati kao da me iskorištavaju
jer žele da dođe Prince,
pa možda i dođe ako se zadržim.
Sigurno su čekali njegovu limuzinu,
ali nije se pojavio.
Znala sam da neće doći
jer je bilo previše ljudi i ne bi se osjećao ugodno.
Rekla sam Lionelu da idem.
Nisu mi ni mislili dati da pjevam strofu, što me malo povrijedilo.
Snimili smo refren, sad idemo na strofe.
Ta dva stiha.
Michael mi je rekao da Prince ne dolazi,
pa trebamo nekoga za njegovu strofu.
Pitao me koga preporučujem. Rekoh: „Hueyja Lewisa”.
Huey Lewis ima sjajan glas.
Netko mi je rekao da me treba Quincy.
Doveli su me Quincyju. Rekao je: „Zovi Michaela.”
Rekao mu je da mi otpjeva taj dio.
Dobio sam Princeov dio. Od mene se mnogo očekuje.
-To! -Mogu ići? O, ne.
Od tog sam trenutka bio strašno nervozan.
Dobro?
Sve je snimljeno.
Kad je došlo vrijeme za solo dionice,
neki su pitali: „Zašto on to pjeva?” Ili „Zašto ona to pjeva?”
Rekli smo zbog njihova raspona.
Ovaj stih. Da vidimo…
Quincy mi je rekao s kim ću pjevati,
a ja sam rekla: „S Williejem Nelsonom? Zanimljivo.”
Bila sam iznenađena.
Svi smo se okupili oko klavira, Stevie Wonder je svirao i svi smo pjevali.
Na Stevieju Wonderu vidite da prepozna kad zapjeva netko drugi.
Na pola pjesme je rekao: „Ajme, koliko zvijezda.”
Tada uz klavir prvi smo put čuli kako će pjesma zapravo zvučati.
Nikad to neću zaboraviti.
Prvi put čuti sve te zvijezde u toj pjesmi…
I sad se naježim kad se sjetim.
Na podu smo označili gdje tko stoji u obliku slova U.
Počelo je ovdje i išlo skroz okolo.
Sjećam se da sam ih brojio jer sam…
„Ovdje će biti troje, ovdje dvoje.”
Gledao sam sva ta imena na podu
i pomislio: „Ovo će biti nevjerojatno.”
Springsteen je bio tu.
Test, je'n, dva.
Ja sam bio ondje.
Pjevao sam odmah nakon Michaela Jacksona.
Nemaš brige.
Znaš da sam tu, zar ne?
Bilo je vrlo zastrašujuće.
Quincy je imao pravo. Kad dođeš na red, dat ćeš baš sve od sebe
jer te svi gledaju.
Bilo je nevjerojatno vidjeti
kako se svi pripremaju i koliko su ranjivi.
Morali ste dati svoj maksimum.
Imamo mikrofone ispred sebe,
ali na svojem se dijelu približite.
Kad dođe red na onog drugog,
na onoga s kim pjevate duet,
i on neka se približi.
Nemojte pjevati iza jer vas nećemo razumjeti.
-Da se nagnemo? -Priđite.
Ne. Čak i ako vam je ime iza…
-Pratiš me? -Da.
Ovo je pravo snimanje. Samo…
Imena su iza, ali mikrofoni su ovdje. Približite se!
-Javi kad je spremno. -Spremno je.
Možemo li opet? Uprskao sam početak.
Stevie kaže da je uprskao.
Bilo je jako falš.
Koliko sam falš?
Kako je Stevie uspio uprskati?
-Je li to legalno? -Nikako.
Stevie je zeznuo. Onako naivno, kao što samo on zna.
Gotovo namjerno.
Stevie nije bio nervozan.
Nikad ne otpjevam falš.
Boli me grlo.
Quincy je povisio glas. „Moramo snimiti.”
Vikao je na nas.
Molim vas.
Nikad ga nisam vidio takvog.
Quincy, hej!
Quincy Jones uvijek je bio jako smiren.
Brinulo ga je samo vrijeme.
Čekalo nas je još mnogo posla.
Mogu li pomoći?
Teško je jer smo daleko.
Mogu li pomoći? Onda ti…
A ti…
-To je moj dio. -Znam. Govori o zamjeni dijelova.
Moći ću odmaknem li se i otpjevam li glasnije. Teško je tiho.
Bilo je četiri ujutro, a oni su pjevali najvažnije dijelove.
Normalno je da ste nervozni. Umorni ste.
Čudan mi je taj skok nakon moje melodije.
Na kameri su mi golemi jer sam točno ispod njih.
Mogao sam ih dodirnuti. Bili su ispred mene.
Jako sam volio Paula Simona.
Evo ga, tu je. Pjeva mi u lice.
Kad Kenny Rogers digne glas i onako se namršti…
Bože, kao da će…
Bilo mi je nevjerojatno da me plaćaju da snimam ovo.
Na redu je bila Dionne Warwick, ali imali smo mali tehnički problem.
-Da? -Čuješ li svoj glas?
Čujem.
Tko je ona? Vodi je odavde.
Malo smo bili u panici.
Imali smo problema sa šumom u reprodukciji.
No rekao sam: „Što god bilo, moramo to riješiti.”
Bez obzira na sve, moramo nastaviti.
-Još se čuje? -Da.
-Ulazi drugi signal? -Možda nečiji mikrofon.
Sve je drugo utišano.
Onda zaista nema izlike za ovo.
-Saznajmo što je. -Trebali smo otići u moj studio.
Još čujem drugi glas.
-Oprosti. To je misterij. -Duhovi!
-Koga ćeš zvati? -Istjerivače duhova!
-Aykroyd je u ehokomori. -Aykroyd.
Pojavile su se tenzije.
Više se ne čuje.
Što god bilo, nestalo je.
Bilo je teško, ali vratili smo se snimanju vokala.
Dolazimo do trenutka kad moramo biti što točniji.
Idemo.
Da.
Došli smo do Ala Jarreaua koji je zabrljao i morali smo ispočetka.
Al Jarreau je malo pretjerao.
S alkoholom.
-Oprosti. -Čovječe.
-To je Williejev dio. -Da.
Al je bio zanimljiv.
Ispričat ću vam nešto smiješno.
Al je htio proslaviti prije snimanja.
Stalno je govorio: „Donesite vina. Proslavit ćemo.”
Kad god bi stigla nova boca, ja bih je bacio.
Stevie, može prvo klavijature?
Uvježbaj taj dio.
Morali smo se svojski potruditi kako bismo snimili Alov dio
prije negoli Al zaboravi koji je njegov dio.
Dobro. Da.
Još jednom?
-Pusti glazbu. -Može?
Čujem dovoljno ovako kako jest.
Svako premotavanje traje pet minuta.
To doista pojačava napetost.
Što napraviti nakon Brucea Springsteena?
Što biste vi učinili? Odlučio sam se za mekši, osjećajniji pristup.
Kenny Loggins bio je sjajan, a onda su išli Steve Perry i Daryl Hall.
Zaboga!
-Bravo! -To!
Steve Perry zna pjevati!
Ima sjajan glas. Poput Sama Cookea.
Još jednom. Ili dvaput.
Imali su tri-četiri pokušaja da snime svoj dio.
Ja sam bio na kraju i još nisam ni isprobao svoj dio.
Bio sam izvan sebe.
Gledala sam ih sve kako pjevaju.
Trudila sam se da ne zaboravim disati.
Rekao sam Quincyju i Humbertu: „Kad idući put netko zabrlja, nastavite.
Samo tako ćemo uvježbati svoje dijelove.”
Rekao je: „Dobro.”
Michael je čuo i rekao da je to dobra ideja.
Rekoh: „Hvala.”
-Idemo na most? -Most?
-Idemo na most. -Idemo.
-Most. -Most.
Dobro, idemo na most.
Dobro, Huey. Ti si na redu.
Spreman si za odlazak kući.
Možda će opet nešto zezati. Snimaj.
Imao sam samo jedan stih, ali noge su mi se tresle.
Želiš li u harmoniji?
Želiš li ovo nakraju u harmoniji?
Sjajno.
Želite joj se pridružiti? Vas troje možete…
To bi bilo zgodno.
Ali onda su rekli da pjevam harmonije sa Cyndi i Kim.
Toga nije bilo na demo verziji.
Morat ću nešto smisliti na licu mjesta.
Troglasnu harmoniju
pred Steviejem Wonderom, Rayom Charlesom i Kennyjem Logginsom.
Što da pjevam?
Bilo je jako stresno.
To je moj dio.
-„Ujedinimo”, zar ne? -Da.
Koji je tvoj?
Tvoj dio, Kim?
Tako nekako?
Preumoran sam da ikomu išta govorim.
Snimaj.
Pokušat ću. Visoko mi je, ali pokušat ću.
Bilo je malo falš. Nisam se spustio.
Mislio sam da će Huey eksplodirati.
Cyndi može pjevati visoko, a jadni Huey se doista mučio.
Nije mogao dugo tako.
Falšao sam da vidim hoće li tko primijetiti.
Cyndi je briljirala, ali nešto nije bilo u redu.
Hugh, čuju se neke harmonije dok pjeva.
Zvuči poput razgovora.
Stalno su se pitali kakav je to šum.
Pusti prvi dio, a onda…
Humberto je rekao da na njezinu kanalu ima mnogo šuma. Što se događa?
Mikrofon umire. Moraš ga zamijeniti.
Ne, mikrofon je predivan.
-Mikrofon je predivan? -S mikrofonom je sve u redu.
Mikrofon je predivan!
Kao da netko razgovara.
Ili se smije.
Kad god zapjevaš.
Mislim da nije smiješno.
Prestanite se smijati dok pjevam jer…
Cyndi, imaš mnogo ogrlica.
Zar to…
Moje naušnice.
To mi nije palo na pamet.
Oprostite.
Mnogo ih je.
Morat će sve skinuti!
Ne, oprostite.
To je stvaralo šum. Dobro.
To se čulo.
Trebalo nam je malo smijeha da se opustimo
i da završimo s tim dijelom.
Otpjevaj onako, Huey.
Odmah nakon Michaela.
-Predugo sam držala ton? -Ne.
Bilo je odlično.
Snimili ste?
To je bilo to!
Čitav sam život posvetila pjevanju.
Biti među tim pjevačima
i biti dio njihove zajednice
bilo je nevjerojatno.
Možemo li preskočiti Rayev dio?
Da. Mnogo je stariji od mene.
Ostali su Bob Dylan i Bruce.
Quincy je to zvao „popunjavanje”.
„Sad ćemo popuniti.”
Malo spusti.
Evo ga, Bob Dylan.
-Dio prije modulacije. -Da. Što…
Da, dobro.
On je legendarni simbol
Amerikancima i cijelom svijetu.
Tišina, molim. Idemo.
Očekivali smo da će se dogoditi nešto čarobno.
Dobro.
Ideš na drugi kanal.
Morat ćemo to mnogo puta ponoviti.
Bio je malo zbunjen jer nije shvaćao kako bi trebao pjevati.
Treba li se uklopiti među ostale ili biti svoj?
Odlično. Lijepo je kad pjevaš na refrenu.
Samo ondje imamo oktavu. Predivno.
-Krećem nakon „ja”? -Da, nakon „ti i ja”.
No sad si pjevao i na refrenu.
„Djeca smo.” To je lijepo.
Quincy je bio sjajan.
-Dobro. -Predivno.
Produkcija je teška. Moraš biti više od glazbenika.
Morate biti poput psihijatra.
-Ondje će početi. -Može li Stevie jednom odsvirati?
Stevie Wonder pomogao je Bobu da se opusti.
Malo ćemo probati.
Stevie sjajno oponaša.
Stevie je otpjevao dionicu Dylanovim glasom.
Stevie može otpjevati bilo što.
Kad si u njegovoj blizini, vidiš da je genij. I jako je simpatičan.
Idemo, Bobby.
Sigurno sanjam, ha?
U tom je trenutku u prostoriji bilo mnogo ljudi.
Fotografa i ostalih.
Bob nije navikao raditi među tolikim ljudima.
Ovako ćemo.
Posljednji put, ako niste uključeni u snimanje, napustite studio.
Ostao je samo Stevie za klavirom,
Dylan za mikrofonom i Quincy.
U redu, idemo.
To!
Žao mi je, uspio si.
-Nije bilo dobro. -Kažem ti da ga imamo.
Bilo je odlično.
Ako ti tako kažeš.
Znam da znaš.
Kunem se, čovječe. Bilo je savršeno.
-Dobro. -Savršeno.
Springsteen je rekao: „Bravo, Dylane.”
Zvao ga je Dylan.
Slušao sam Dylana odmalena.
Bilo je sjajno vidjeti ga ondje i malo porazgovarati. Bilo je zabavno.
„Mi odlučujemo.” Na taj si dio mislio? Dobro.
Ovo je kraj, zar ne?
To je kraj pjesme, zar ne?
Da.
Jedan, dva.
Bili smo zabrinuti zbog Springsteenova glasa.
Malo ću otpjevati, a vi recite je li…
Zamisli da navijaš uz njih.
-Dobro. -Razumiješ? „Hajde!”
U redu.
Baš sam se vratio s turneje.
Bio sam prilično umoran.
-Quincy, spreman? -Da.
Idemo.
No počeo sam pjevati…
Glas mi nije bio sjajan, ali dao sam sve od sebe.
Jesam li pogodio?
-Dobro. -Tako nekako?
-Točno tako. -Dobro.
Ponovit ćemo.
-Dobro, idemo. -Odmah?
Na snimci je tipični Bruce.
Zvuči kao da ima razbijeno staklo u grlu.
Hvala.
Oznojio sam se.
-Da. -Sad je službeno na odmoru.
-Sad mogu kući? -Na odmoru si.
Zvuči dobro!
Uspjeli smo.
Teži dio je završen.
Kad je sve bilo gotovo, bili smo uzbuđeni i iscrpljeni.
Probdjeli smo cijelu noć.
No čak i tad smo znali
da smo postigli nešto što će vječno živjeti.
Bila si sjajna.
-I uspjeli smo. -Dobro je?
Da.
Lionele, svi su snimili dobre solo dionice.
Savršeno je. U tomu se slažemo.
Dobro je.
Nemoguće je istovremeno okupiti 40 superzvijezda na istom mjestu.
Springsteen je rekao: „Nakon koncerta stižem u Kaliforniju.”
Paul Simon je rekao: „Stižem.”
Kao i Billy Joel.
Bob Dylan…
Postali smo obitelj.
Kako god ti je ugodno, možeš…
Možeš snimiti odozgo.
-Gdje ćeš sjesti? -Ondje.
Evo ga.
Adrenalin je presušio.
Nema ga više.
Rekli su da smo završili.
Idemo doma.
Kakva noć!
Mislio sam da se plaća.
Spremao sam se otići,
pripremio sam račun, a onda su mi rekli:
„Račun? Kakav račun? Sve je bilo volonterski.”
Pomislih: „U redu. Dobio sam majicu, a imam i dobru priču.”
Diana Ross je ostala kad su svi već otišli.
Čuo sam je kako plače.
Quincy ju je pitao je li dobro,
a ona je rekla: „Ne želim da ovo završi.”
Mislim da nikad nisam čuo ništa slađe.
Mislim da smo otišli oko osam ujutro.
Quincy ne vozi,
pa sam ga odvezao kući u Bel Air.
Uzbuđenje je bilo pomiješano s iscrpljenošću.
Sjećam se da je rekao: „Čovječe, bijeli dečki su stvarno rasturili.”
Bio sam presretan.
Kao kad nakon koncerta sretni idete kući
i razmišljate kako ste bili dobri.
Bio je zaista dobar osjećaj.
Kad sam u osam ujutro napokon došao kući,
obitelj mi je čestitala na osvojenim nagradama i vođenju dodjele,
a ja sam govorio samo o snimanju.
Pitali su me o čemu govorim,
a ja sam im rekao što smo učinili.
Nisu znali o čemu govorim. Bio je to zaista golem i moćan pothvat.
Ta je noć zasjenila
sve drugo u mom životu.
TRI MJESECA POSLIJE
Kao što ste jutros čuli u našim vijestima ili pročitali,
za jednu minutu, točno u 7.50,
svugdje će svirati ista pjesma.
„Mi smo svijet. Djeca smo.”
Pjesma će zbog tehnologije doprijeti do milijarde ljudi.
Kad se oslobodi takva energija, snaga joj je golema.
Glazba je čudna biljka.
Ne možete je dodirnuti, pomirisati ili pojesti, a tu je.
Beethovenova Peta simfonija prati nas već 300 godina.
To je vrlo moćna duhovna energija.
Ovu su pjesmu svi mogli razumjeti.
Čak i ako ne znate engleski, razumijete melodiju.
Mogli ste osjetiti glazbu.
Energija koju smo unijeli i koja je zračila iz nas
veća je od svih ploča koje je itko od nas ikad snimio.
Možete stilski procjenjivati pjesmu,
ali ja je doživljavam kao sredstvo
kojim su pokušali nešto postići i kao takva bila je prilično uspješna.
Mislim da svaka osoba na svijetu želi pomoći, ali ne zna kako.
Imam osjećaj da smo nešto promijenili i da će si ljudi više pomagati.
Više je suosjećanja.
Cijeli svijet pjeva vašu pjesmu. Ludilo.
Na svim jezicima svijeta.
Zapitate se: „Bože, što smo učinili?”
Singl se već prvog vikenda prodao u milijun primjeraka.
Mladi su Amerikanci razgrabili singl i učinili ga najprodavanijim u povijesti.
„WE ARE THE WORLD” DOBILA JE BROJNA PRIZNANJA,
GRAMMYJE ZA ALBUM I PJESMU GODINE
I POSEBNU NAGRADU NA AMERICAN MUSIC AWARDS.
Pjesmu sam prvi put čuo pod tušem.
Bila je sjajna. Onda je došao moj dio i bio je dobar, pa sam…
Dio sam nečega što je promijenilo živote.
Osjećala sam se ponizno.
Kolektivna moć izvođača može imati velik utjecaj.
Svi smo ostavili ego po strani
u službi onih kojima je teško.
Svi smo zaista jedno.
Svi trebamo jedni druge.
Ovo je ostvarenje sna Amerike za Afriku.
Ovo je početak druge faze naših aktivnosti
da nahranimo ljude i spasimo živote.
PJESMA JE SKUPILA VIŠE OD 80 MIL. DOLARA
(EKVIVALENT 160 MIL. U 2024.)
U HUMANITARNE SVRHE, A NOVAC PRIKUPLJA I DANAS.
Idemo jedan po jedan.
Možemo li nahraniti jednu osobu ili milijun ljudi,
najvažnije se uključiti.
Posljedica ove pjesme bila je
da su svi htjeli pokušati.
Izvođači su odjednom shvatili da mogu promijeniti svijet.
Za ovo će znati i djeca koja se tad još nisu ni rodila.
Bilo je to zajedništvo kroz glazbu.
Sad ste vi na redu!
Tata mi je davno nešto rekao.
Rekao je: „Uživaj u dolascima kući
jer doći će trenutak kad nećeš moći ići kući.”
Pitao sam ga što to znači.
Rekao je da će kuća biti ondje,
ali u njoj neće biti ljudi.
Ovo je ta soba.
Mikseta je ondje,
ali Humberto ne sjedi iza nje.
Michael Jackson bio je ondje,
u ovoj sobi.
Springsteen je otpjevao svoj dio u onom kutu.
A Cyndi Lauper bila je ovdje.
Doista posebno.
Ovu sobu smatram svojom kućom.
Ovo je kuća koju je izgradila pjesma „We Are the World”.
28. SIJEČNJA 1985. STUDIO A&M
U SJEĆANJE NA
Dođe trenutak
Kad osjetimo potrebu
I svijet se mora ujediniti
Ljudi umiru
I treba im pružiti ruku
Dati ono najvrednije
Ne možemo dalje
Glumiti iz dana u dan
Da će netko nešto poduzeti
Svi smo dio velike Božje obitelji
I znaš da trebamo samo ljubav
Mi smo svijet
Djeca smo
Uljepšat ćemo im dan
Zato davati počnimo
Mi odlučujemo
Spašavamo sami sebe
Da, uljepšat ćemo im dan
Samo ti i ja
Pošaljite im ljubav
Nek' znaju da je nekome stalo
To će ih osnažiti i osloboditi
Bog nam je pokazao
Kako kamen u kruh pretvoriti
I zato sad svi moramo pomoći
Mi smo svijet
Djeca smo
Uljepšat ćemo im dan
Zato davati počnimo
Mi odlučujemo
Spašavamo sami sebe
Da, uljepšat ćemo im dan
Samo ti i ja
Kad si na dnu
I svaka te nada napusti
Moraš vjerovati
Znaj da ćemo uspjeti
Svi moramo shvatiti
Da promjena je moguća
Kad svi se ujedinimo
Mi smo svijet
Djeca smo
Uljepšat ćemo im dan
Zato davati počnimo
Mi odlučujemo
Spašavamo sami sebe
Da, uljepšat ćemo im dan
Samo ti i ja
Mi odlučujemo
Spašavamo sami sebe
Da, uljepšat ćemo im dan
Samo ti i ja
Prijevod titlova: Elvis Šimunic